《还丹复命篇 五言十六首 其一》
宋代·薛道光

有物含灵体，无名本自然。赤龙藏宇宙，白虎隐丹田。

北斗南辰下，眉毛助睫边。灰心行水火，定息见真铅。

作者简介：陕府鸡足山人，一名式，又名道原，字太源。尝为僧，法号紫贤，又号毗陵禅师。云游长安，留开福寺。后为道士。徽宗崇宁五年寓郿，遇石杏林传授口诀真要，乃注解《悟真篇》，作《复命篇》及《丹髓歌》。高宗绍兴中寿至一百十四岁卒。